കാവേരിയുടെ അമ്മ ഒരു പൊതി എന്റെ കാറിലിട്ടു പൊലീസ് പിന്നാലെ വന്ന് അറസ്റ്റ് ചെയ്തു നിരപരാധിത്വം തെളിഞ്ഞ സംഭവത്തില് നടി പ്രിയങ്ക കഴിഞ്ഞ ദിവസമാണ് നടി കാവേരിയുമായി ബന്ധപ്പെട്ട പണത്തട്ടിപ്പ് കേസില് നടി പ്രിയങ്ക കുറ്റവിമുക്തയാക്കപ്പെട്ടത്. എന്നാല് ആരോപണവിധേമാക്കപ്പെട്ട കഴിഞ്ഞ 17 വര്ഷക്കാലം തികച്ചും ദുര്ഘടമായ അവസ്ഥയിലൂടെയാണ് പ്രിയങ്ക കടന്നുപോയത്. സിനിമകളില് ലഭിക്കുമായിരുന്ന നിരവധി മെച്ചപ്പെട്ട അവസരങ്ങളാണ് ഈ വ്യാജ ആരോപണത്തെ തുടര്ന്ന് പ്രിയങ്കയ്ക്ക് നഷ്ടമായത്. തനിക്ക് നീതി ലഭിക്കും എന്ന ഉറച്ച വിശ്വാസമുണ്ടായിരുന്നെന്നും തെറ്റ് ചെയ്തിട്ടുണ്ടെങ്കില് മാത്രമേ സത്യം തെളിയുമോ എന്ന് ഭയപ്പെടേണ്ടതുള്ളൂവെന്നും പ്രിയങ്ക പറഞ്ഞു. റിപ്പോര്ട്ടര് ലൈവിന് നല്കിയ അഭിമുഖത്തിലാണ് പ്രിയങ്ക ഇക്കാര്യങ്ങള് വ്യക്തമാക്കിയത്. തെറ്റ് ചെയ്തിട്ടില്ലാത്തതിനാല് കേസുമായി മുന്നോട്ടു പോകുന്നതിന് തനിക്ക് ഒരു ബുദ്ധിമുട്ടും ഇല്ലായിരുന്നെന്നും ഒമ്ബതാം മാസം ഗര്ഭിണി ആയിരുന്നപ്പോഴും കേസിന്റെ കാര്യവുമായി കോടതി കയറിയിറങ്ങിയിട്ടുണ്ടെന്നും പ്രിയങ്ക വ്യക്തമാക്കി. തെറ്റു ചെയ്യാത്തതിനാല് കേസിനെക്കുറിച്ച് തങ്ങളോട് ചോദിച്ചവരൊടെല്ലാം തെറ്റുകാരി അല്ലാത്തതിനാല് എത്രകാലം വരെയും നിയമപോരാട്ടം നടത്തുമെന്നാണ് താന് പറഞ്ഞതെന്നും പ്രിയങ്ക വ്യക്തമാക്കി. എന്തിനാണ് പണം വാങ്ങിയതെന്ന് കുറ്റവിമുക്തയായ ശേഷവും താന് നേരിടുന്ന ചോദ്യമാണ്. ഇതില് തിരിച്ചൊന്നും പറയാനില്ല. നടി കാവേരിയും താനും അടുത്ത സുഹൃത്തുക്കള് ആയിരുന്നു. മറ്റൊരു കേസുമായി ബന്ധപ്പെട്ട് നടി കാവേരിയുടെ പേര് മലയാളത്തിലെ ഒരു പ്രമുഖ പത്രത്തില് അച്ചടിച്ചു വരുമെന്ന് അറിഞ്ഞപ്പോള് അത് അവരെ വിളിച്ച് അറിയിക്കുക മാത്രമാണ് താന് ചെയ്തത്. തുടര്ന്ന് കാവേരി വിളിച്ചു. ആലപ്പുഴയില് വെച്ച് നേരിട്ട് കാണാന് കഴിയുമോ എന്ന് അന്വേഷിച്ചു. എന്താണ് കാര്യമെന്ന് ചോദിച്ചപ്പോള് നേരിട്ട് പറയാമെന്ന് പറഞ്ഞു. അങ്ങനെ താന് കാവേരിയെ കാണാന് ആലപ്പുഴയില് പോയിയെന്നും ആലപ്പുഴ എത്തിയപ്പോള് കാവേരിയുടെ അമ്മ ഒരു പൊതിയെടുത്ത് തന്റെ കാറിലേക്ക് ഇടുകയായിരുന്നെന്നും പ്രിയങ്ക പറഞ്ഞു. എന്നാല്, താന് പണം ചോദിക്കുകയോ വാങ്ങുകയോ ചെയ്തിട്ടില്ല. ഇതിന് പിന്നാലെ പൊലീസ് വന്ന് അറസ്റ്റ് ചെയ്യുകയായിരുന്നെന്നും യഥാര്ത്ഥത്തില് ഇതാണ് ഉണ്ടായതെന്നും പ്രിയങ്ക പറഞ്ഞു. അവര് എന്റെ കാറിലേക്ക് ഒരു ഡമ്മിപ്പൊതി ആയിരുന്നു ഇട്ടത്. താന് പണം ആവശ്യപ്പെട്ടിട്ടാണെന്ന വ്യാജേന ആയിരുന്നു അവരുടെ നാടകം കളി. ഒരു ലക്ഷം പോയിട്ട് ഒരു രൂപ പോലും താന് വാങ്ങിയിട്ടില്ല. തന്നെ അറസ്റ്റ് ചെയ്തതിന്റെ കാരണം അന്വേഷിച്ചപ്പോള് താന് ബ്ലാക്ക് മെയില് ചെയ്ത് പണം തട്ടി എന്നാണ് പറഞ്ഞത്. എന്നാല്, അങ്ങനെ ചെയ്തിട്ടില്ലെന്ന് പറഞ്ഞപ്പോള് നടപടി എടുത്തത് പരാതിയെ തുടര്ന്നാണെന്നും സ്വന്തം ഭാഗം കോടതിയില് തെളിയിക്കേണ്ടി വരുമെന്നും അറിയിച്ചു. അതേസമയം, 2004ല് കേസ് ഉണ്ടായതിനു ശേഷം താനിതുവരെയും ഒത്തുതീര്പ്പ് ശ്രമത്തിന് പോയിട്ടില്ലെന്നും ആരുടെയും കാലു പിടിച്ചിട്ടില്ലെന്നും പ്രിയങ്ക വ്യക്തമാക്കി. കാവേരിയെ വിസ്തരിക്കാന് കോടതിയില് കൊണ്ടുവരണം എന്നുള്ളതിനാലാണ് അവരിപ്പോള് കേസില് നിന്നും പിന്മാറുന്നത്. തനിക്കെതിരെ തെളിവ് അവരുടെ കൈവശം ഇല്ലെന്നും പ്രിയങ്ക പറഞ്ഞു. പൊലീസ് അന്വേഷണത്തില് തൃപ്തിയില്ലാത്തതിനെ തുടര്ന്ന് 2015ല് വീണ്ടും അന്വേഷണം വേണമെന്ന് അവര് ആവശ്യപ്പെട്ടു. അവര് എന്നെ കൂടുതല് ബുദ്ധിമുട്ടിച്ചു. അവരുടെ കാലു പിടിക്കാന് ആയിരുന്നെങ്കില് നേരത്തെ ആകാമായിരുന്നു. ഇനി വെറുതെയിരിക്കാന് തീരുമാനിച്ചിട്ടില്ലെന്നും മാനനഷ്ടത്തിന് കേസ് കൊടുക്കുകയാണ് വേണ്ടതെന്നും പ്രിയങ്ക വ്യക്തമാക്കി. Share this: Like this: Like Loading... Related